นาตาลี พอร์ตแมน

นาตาลี พอร์ตแมน (, ; เกิดเมื่อวันที่ 9 มิถุนายน ค.ศ. 1981) เป็นนักแสดงชาวอเมริกันเชื้อชาติอิสราเอล เธอประสบความสำเร็จในอาชีพทางการแสดงที่ตั้งแต่วัยรุ่นและได้แสดงในภาพยนตร์ทำรายได้สูงสุดและภาพยนตร์อิสระหลายเรื่อง เธอได้รับรางวัลมากมาย รวมถึงรางวัลออสการ์และรางวัลลูกโลกทองคำสองรางวัล

 ประวัติ 
นาตาลี พอร์ตแมนเกิดในกรุงเยรูซาเลม ประเทศอิสราเอล พออายุ 3 ขวบได้ย้ายตามครอบครัวไปอยู่ที่สหรัฐ พ่อของพอร์ตแมนเป็นหมอ แม่เป็นศิลปิน ขณะที่เธอมีอายุได้เพียง 10 ขวบ บริษัทโมเดลลิ่งแห่งหนึ่งมาเห็นแววเธอเข้าที่ร้านพิซซ่า พอร์ตแมนไม่เคยเรียนการแสดง แต่เธอก็ได้รับเลือกให้เล่นบท มาทิลดา ในภาพยนตร์ของ ลุก แบซง เรื่อง Léon: The Professional (ลีออง เพชฌฆาตมหากาฬ) เมื่อปี ค.ศ. 1994 และได้รับคำชื่นชมจากบรรดานักวิจารณ์

ต่อมาในปี ค.ศ. 1995 พอร์ตแมนได้ร่วมแสดงในภาพยนตร์ของ ไมเคิล มานน์ เรื่อง Heat ซึ่งได้แสดงร่วมกับดารารุ่นใหญ่อย่าง โรเบิร์ต เดอนิโร และ อัล ปาชิโน ตามด้วยภาพยนตร์เรื่องอื่นๆต่อมา ในปี ค.ศ. 1996 ได้แก่ Beautiful Girls, Everyone Says I Love You และ Mars Attacks!

ในปี ค.ศ. 1997 พอร์ตแมนได้รับเลือกให้แสดงในบทบาทของ แพดเม่ อมิดาลา ราชินีแห่งนาบู ซึ่งเป็นบทบาทสำคัญในไตรภาคต้นของมหากาพย์ภาพยนตร์ชุด สตาร์ วอร์ส โดยได้เริ่มถ่ายทำภาคแรก คือ สตาร์ วอร์ส เอพพิโซด 1: ภัยซ่อนเร้น (Star Wars: Episode I - The Phantom Menace) ในเดือนมิถุนายน ค.ศ. 1997 และออกฉายในเดือนพฤษภาคม ค.ศ. 1999 รวมถึงอีก 2 ภาคต่อมา ได้แก่ สตาร์ วอร์ส เอพพิโซด 2: กองทัพโคลนส์จู่โจม (Star Wars: Episode II - Attack of the Clones) ในปี ค.ศ. 2002 และ สตาร์ วอร์ส เอพพิโซด 3: ซิธชำระแค้น (Star Wars: Episode III - Revenge of the Sith) ในปี ค.ศ. 2005

ในปี ค.ศ. 1999 พอร์ตแมนได้ร่วมแสดงในภาพยนตร์เรื่อง Anywhere But Here ร่วมกับ ซูซาน ซาแรนดอน ซึ่งทำให้เธอได้รับการเสนอชื่อเข้าชิงรางวัลลูกโลกทองคำเป็นครั้งแรก ในสาขานักแสดงสมทบหญิงยอดเยี่ยม

ในปี ค.ศ. 2000 พอร์ตแมนได้แสดงภาพยนตร์เรื่อง Where the Heart Is ซึ่งหลังจากถ่ายทำภาพยนตร์เรื่องนี้เสร็จ เธอได้เข้าศึกษาต่อในระดับปริญญาตรี สาขาจิตวิทยา ที่มหาวิทยาลัยฮาร์วาร์ด และได้ย้ายเข้าสู่หอพักนักศึกษาของมหาวิทยาลัย โดยเธอได้ใช้ช่วงเวลาในระหว่างปิดเทอมฤดูร้อน (มิถุนายน-กันยายน ค.ศ. 2000) ในการถ่ายทำภาพยนตร์เรื่อง สตาร์ วอร์ส ในภาคที่ 2

ในปี ค.ศ. 2001 พอร์ตแมนได้ร่วมเป็นนักแสดงรับเชิญในภาพยนตร์เรื่อง Zoolander รวมถึงในปี ค.ศ. 2003 กับบทบาทเล็กๆในภาพยนตร์เรื่อง Cold Mountain ต่อมาในปี ค.ศ. 2004 พอร์ตแมนได้ร่วมแสดงในภาพยนตร์เรื่อง Garden State ซึ่งภาพยนตร์เรื่องนี้ถูกเลือกให้ฉายในเทศกาลภาพยนตร์ซันแดนซ์ (Sundance Film Festival) และในปีเดียวกัน เธอได้ร่วมแสดงในภาพยนตร์เรื่อง Closer ร่วมกับ จูเลีย โรเบิตส์, จู๊ด ลอว์ และ ไคลฟ์ โอเวน ซึ่งบทบาทจากภาพยนตร์เรื่องนี้เอง ทำให้พอร์ตแมนได้รับการเสนอชื่อเข้าชิงรางวัลลูกโลกทองคำเป็นครั้งที่ 2 รวมถึงได้รับการเสนอชื่อเข้าชิงรางวัลออสการ์เป็นครั้งแรก ในสาขานักแสดงสมทบหญิงยอดเยี่ยมอีกด้วย

ในปี ค.ศ. 2005 พอร์ตแมนได้ร่วมแสดงในภาพยนตร์ สตาร์ วอร์ส ในภาคที่ 3 ซึ่งเป็นภาคสุดท้ายในชุดไตรภาคต้น ภาพยนตร์เรื่องนี้ทำรายได้ในประเทศสูงที่สุดของปี และได้รับรางวัลภาพยนตร์ยอดนิยม (Favorite Motion Picture) จากรางวัล People's Choice Awards ซึ่งมาจากการโหวตของผู้ชม

ในปี ค.ศ. 2006 หลังจากที่จบจากการถ่ายทำภาพยนตร์ชุด สตาร์ วอร์ส ทั้ง 3 ภาคแล้ว พอร์ตแมนยังคงมีผลงานภาพยนตร์ออกมาต่อเนื่อง ได้แก่ Free Zone, Goya's Ghosts และ V for Vendetta ซึ่งจากบทบาทในภาพยนตร์เรื่อง V for Vendetta ที่เธอได้ร่วมแสดง ทำให้พอร์ตแมนได้รับรางวัลแซทเทิร์น สาขานักแสดงนำหญิงยอดเยี่ยมอีกด้วย

ในช่วงปลายปี ค.ศ. 2006 พอร์ตแมนได้รับแสดงภาพยนตร์เรื่อง The Other Boleyn Girl (บัลลังก์รัก ฉาวโลก) ซึ่งเธอรับบทบาทเป็น แอนน์ โบลีน พระราชินีแห่งอังกฤษ โดยได้ร่วมแสดงกับ สการ์เลตต์ โจแฮนส์สัน และ อีริก บานา ภาพยนตร์เรื่องนี้ได้ออกฉายในปี ค.ศ. 2008

ในปี ค.ศ. 2010 พอร์ตแมนได้ร่วมแสดงในภาพยนตร์เรื่อง Black Swan (แบล็ค สวอน) ของผู้กำกับ ดาร์เรน อโรนอฟสกี โดยในภาพยนตร์เรื่องนี้เธอต้องรับบทบาทเป็นนักเต้นบัลเลต์ ทำให้เธอต้องซ้อมเต้นบัลเลต์อย่างหนัก วันละ 5-8 ชั่วโมง เป็นระยะเวลาถึง 6 เดือน และลดน้ำหนักลงไป 20 ปอนด์ (9 กิโลกรัม) ซึ่งจากบทบาทนี้เอง ที่ทำให้เธอคว้ารางวัลด้านการแสดงในสาขานักแสดงนำหญิงยอดเยี่ยมแทบทุกสถาบัน รวมไปถึงรางวัลลูกโลกทองคำ, รางวัลสมาคมนักแสดงภาพยนตร์และโทรทัศน์, รางวัลแบฟตา และรางวัลออสการ์ด้วย

ในปี ค.ศ. 2011 พอร์ตแมนได้ร่วมแสดงในภาพยนตร์เรื่อง No Strings Attached (จะกิ๊กหรือกั๊ก ก็รักซะแล้ว) ร่วมกับ แอชตัน คุชเชอร์ ซึ่งในภาพยนตร์เรื่องนี้เธอได้มีส่วนร่วมเป็นผู้อำนวยการผลิต (Executive Producer) ด้วย และในปีเดียวกัน เธอได้ร่วมแสดงในภาพยนตร์เรื่อง Thor (ธอร์ เทพเจ้าสายฟ้า) ซึ่งเป็นภาพยนตร์แนวซุปเปอร์ฮีโร่ ร่วมกับ คริส เฮมสวอร์ธ และ ทอม ฮิดเดิลสตัน

ในปี ค.ศ. 2013 พอร์ตแมนได้กลับมารับบทบาทเดิมอีกครั้งในภาพยนตร์ภาคต่อ Thor: The Dark World (ธอร์ เทพเจ้าสายฟ้าโลกาทมิฬ) และได้แสดงฝีมือในการกำกับภาพยนตร์เป็นครั้งแรก กับภาพยนตร์ที่ชื่อว่า A Tale of Love and Darkness ซึ่งเป็นภาพยนตร์ที่สร้างโดยดัดแปลงจากหนังสืออัตชีวประวัติของนักเขียนชาวอิสราเอล อามอส ออซ โดยเธอทั้งรับหน้าที่โปรดิวเซอร์, ผู้กำกับ, ผู้เขียนบท และร่วมแสดงในภาพยนตร์เรื่องนี้เองด้วย ภาพยนตร์เรื่องนี้ได้รับเลือกให้ฉายในงานเทศกาลหนังเมืองคานส์ ในปี ค.ศ. 2015

ในเดือนพฤษภาคม ค.ศ. 2015 พอร์ตแมนได้รับแสดงภาพยนตร์เรื่อง Jackie โดยเธอรับบทบาทเป็น แจ็กเกอลีน เคนเนดี โอนาสซิส อดีตสุภาพสตรีหมายเลขหนึ่งของสหรัฐอเมริกา ซึ่งภาพยนตร์เรื่องนี้ได้ออกฉายในปี ค.ศ. 2016

 ชีวิตส่วนตัว 
พอร์ทแมนสมรมกับนักออกแบบท่าเต้นชาวฝรั่งเศส เบนจามิน มิลเลเอ็ด ในปี 2012 ทั้งคู่ออกเดทในปี 2009 และหมั้นกันในปี 2010 พอร์ทแมนและมิลเลเอ็ดมีบุตรด้วยกัน 2 คนคือ บุตรชายชื่อ "อเลฟ (Alef)" (เกิดเมื่อปี 2011) และ บุตรสาวชื่อ "อมาเลีย (Amalia)" (เกิดเมื่อปี 2017) และเมื่อวันที่ 8 มีนาคม 2024 เธอได้ประกาศว่าได้หย่าร้างกับสามีอย่างเป็นทางการแล้ว หลังใช้ชีวิตคู่มายาวนานมากกว่า 12 ปี

 ผลงาน 
 ภาพยนตร์ 
 ปี เรื่อง บทบาท หมายเหตุ 1994 Léon: The Professional (ลีออง เพชฌฆาตมหากาฬ) มาทิลดา  1995 Developing นีน่า ภาพยนตร์สั้น 1995 Heat (ฮีท คนระห่ำคน) ลอเรน 1996 Beautiful Girls (วันรักสะกิดหัวใจ) มาร์ตี 1996 Everyone Says I Love You ลอร่า 1996 Mars Attacks! (สงครามวันเกาโลก) ทาฟฟี่ เดล 1999 Star Wars: Episode I – The Phantom Menace (สตาร์ วอร์ส เอพพิโซด 1: ภัยซ่อนเร้น) แพดเม่ อมิดาลา 1999 Anywhere but Here (2 จี๊ด ผูกใจไว้ไม่มีวันหลุด) แอน ออกัส 2000 Where the Heart Is (ขอสักคนที่รักเราจริง) โนวาลี เนชั่น 2001 Zoolander (ซูแลนเดอร์ เว่อร์ซะ) ตัวเอง รับเชิญ 2002 Star Wars: Episode II – Attack of the Clones (สตาร์ วอร์ส เอพพิโซด 2: กองทัพโคลนส์จู่โจม) แพดเม่ อมิดาลา 2003 Cold Mountain (วิบากรัก สมรภูมิรบ) ซาร่า 2004 Garden State (เก็บรัก เติมฝัน วันสิ้นหวัง) ซาแมนธา 2004 Closer (ขอหยุดไฟรักไว้ที่เธอ) อลิซ 2005 Star Wars: Episode III – Revenge of the Sith (สตาร์ วอร์ส เอพพิโซด 3: ซิธชำระแค้น) แพดเม่ อมิดาลา 2005 Free Zone รีเบคกา 2006 V for Vendetta (เพชฌฆาตหน้ากากพญายม) อีวีย์ แฮมมอนด์ 2006 Paris, je t'aime (มหานครแห่งรัก) ฟรองซีน ประกอบไปด้วยเรื่องสั้นจำนวน 18 เรื่อง 2006 Goya's Ghosts อิเนส/อลิเชีย 2007 My Blueberry Nights (300 วัน 5,000 ไมล์ ห่างไกลไม่ห่างกัน) เลสลี่ 2007 Hotel Chevalier แฟนของแจ็ค ภาพยนตร์สั้น 2007  (ทริปประสานใจ) แฟนของแจ็ค 2007 Mr. Magorium's Wonder Emporium (มหัศจรรย์ร้านของเล่นพิลึกโลก) มอลลี่ มาโฮนีย์ 2008  (บัลลังก์รัก ฉาวโลก) แอนน์ โบลีน 2009  เอมิเลีย กรีนลีฟ รับหน้าที่ผู้อำนวยการผลิต (Executive producer) ด้วย 2009 New York, I Love You (นิวยอร์ก นครแห่งรัก) ริฟกา ประกอบไปด้วยเรื่องสั้นจำนวน 11 เรื่องรับหน้าที่กำกับและเขียนบท 1 ใน 11 เรื่อง (ไม่ใช่เรื่องที่ตนแสดง) 2009 Brothers (บราเธอร์ส) เกรซ คาฮิลล์ 2010 Hesher (เฮฟวี่ที่รัก) นิโคล รับหน้าที่โปรดิวเซอร์ด้วย 2010 Black Swan (แบล็ค สวอน) นีน่า เซเยอร์ส 2011 No Strings Attached (จะกิ๊กหรือกั๊ก ก็รักซะแล้ว) เอมม่า เคิร์ตซ์แมน รับหน้าที่ผู้อำนวยการผลิต (Executive producer) ด้วย 2011 Your Highness (ศึกเทพนิยายเจ้าชายพันธุ์เพี้ยน) อิซาเบล 2011 Thor (ธอร์ เทพเจ้าสายฟ้า) เจน ฟอสเตอร์ 2013 Illusions & Mirrors หญิงสาว ภาพยนตร์สั้น 2013 Thor: The Dark World (ธอร์ เทพเจ้าสายฟ้าโลกาทมิฬ) เจน ฟอสเตอร์ 2015 Knight of Cups (ผู้ชาย ความหมาย ความรัก) อลิซาเบธ 2015  ฟาเนีย ออซ รับหน้าที่โปรดิวเซอร์, ผู้กำกับ และผู้เขียนบทด้วย 2016 Jane Got a Gun (เจนปืนโหด) เจน แฮมมอนด์ รับหน้าที่โปรดิวเซอร์ด้วย 2016 Jackie (หม้ายหมายเลขหนึ่ง)  แจ็กเกอลีน เคนเนดี 2016 Planetarium ลอร่า บาร์โลว์ 2017 Song to Song รอนดา 2017The Heyday of the Insensitive Bastards ลอร่า 2018Anniihilation (แดนทำลายล้าง)ลีน่า (นักชีววิทยา) 2018  แซม เทิร์นเนอร์2018VOX LUX (เกิดมาเพื่อร้องเพลง)เซเลสต์2019Lucy in the Sky (ลูซี่ในท้องฟ้า)ลูซี่ 2022 Thor: Love and Thunder (ธอร์: ด้วยรักและอัสนี) เจน ฟอสเตอร์/ไมตี้ ธอร์

 อ้างอิง 

 Natalie Portman (นาตาลี พอร์ตแมน) nangdee.com

((alive}}

หมวดหมู่:นักแสดงเด็กชาวอเมริกัน
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายยิว
หมวดหมู่:นักแสดงอิสราเอล
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากเยรูซาเลม
หมวดหมู่:บุคคลจากนครนิวยอร์ก
หมวดหมู่:บุคคลจากวอชิงตัน ดี.ซี.
หมวดหมู่:ชาวยิวอิสราเอล
หมวดหมู่:ชาวอเมริกันเชื้อสายอิสราเอล
หมวดหมู่:ชาวอเมริกันเชื้อสายยิว
หมวดหมู่:ชาวอิสราเอลเชื้อสายอเมริกัน